section_heading: Povijest istraživanja rijeke
paragraph_text: Prvi Europljanin koji je izvijestio o postojanju rijeke Džube bio je isusovac Jerónimo Lobo koji je 1624. pokušao istražiti tok rijeke od uvira do Etiopije. On je od tog poduhvata odustao kad je saznao od lokalnih vodiča da bi trebao proći preko devet različitih teritorija koje nastanjuje isto toliko naroda koji su u stalnim međusobnim ratovima. Budući da se pokazalo da bi to bila jako rizična misija, odustao je od toga i vratio se u tadašnju Portugalsku Indiju.<ref>Jerónimo Lobo, The Itinerário of Jerónimo Lobo, translated by Donald M. Lockhart (London: Hakluyt Society, 1984), str. 65